recursal/SuperWikiNEXT-32B huggingface dataset:
**Taikun** merupakan sebuah filem komedi aksi Malaysia 2012 yang ditayangkan pada 4 Oktober 2012 di Malaysia dan diarahkan oleh Ismail Bob Hashim.

Sinopsis
--------

Filem Taikun mengisahkan dua sahabat baik dikenali sebagai Tai (Angah) dan Kun (Along) yang mempunyai masalah dengan pihak berkuasa. Sifat mereka suka bergaduh dan mencuri menyebabkan mereka bertembung dengan ahli-ahli Geng Ros Hitam dan Tedung. Disebabkan Tai dan Kun membelasah kedua-dua ahli geng dengan teruk, ketua Geng Pink, Manan dan ketua Geng Purple, Sarip merasa tertarik dengan kehebatan mereka berdua dan mengajak Tai dan Kun untuk menyertai geng mereka.Sikap Tai dan Kun yang tamak menyebabkan mereka menerima pelawaan dua-dua geng tanpa pengetahuan ketua geng masing-masing.Geng Pink dan Geng Purple pula adalah dua musuh ketat dan sering bergaduh. Mereka juga bersaing dalam perniagaan DVD cetak rompak. Kehadiran Tai dan Kun yang kelihatan hebat menyebabkan mereka mendedahkan segala kegiatan mereka dan mengharapkan pada Tai dan Kun untuk membantu mereka supaya menjadi lebih kaya. Sejak itu, kehidupan Tai dan Kun dilimpahi kemewahan. Kesetiaan Tai dan Kun hanya terletak pada ganjaran wang sebagai habuan.Namun, Geng Pink dan Geng Purple mula ditimpa masalah yang mana semua kegiatan mereka sering dihidu polis. Masing-masing mula menunding jari menuduh geng lain.Tapi dalam diam, ada dalang yang membocorkan semuanya dan Tai dan Kun dituduh sebagai dalangnya namun Sarip dan Manan tidak percaya. Siapakah dalang sebenarnya? Apakah yang akan terjadi pada Tai dan Kun? Semuanya akan terjawab dalam filem 'Taikun'.

Pelakon
-------

* Angah Raja Lawak sebagai Tai
* Along Cham sebagai Kun
* Alex Yanz sebagai Sarip Cobra
* Adibah Yunus sebagai Cinta
* Zul Suphian sebagai Manan Ros Hitam
* Mikail Andre sebagai Geng Ros Hitam
* Mie Raja Lawak sebagai Geng King Cobra
* Liana Rafiai sebagai Shasha
* Eddy Rauf sebagai Geng Ros Hitam 2
* Adey Syafrien sebagai Geng King Cobra 2

Lihat juga
----------

* Filem Malaysia tahun 2012

Rujukan
-------

Pautan luar
-----------

* *Taikun*  di Pangkalan Data Filem Internet (IMDb)
**LIMA 2009** atau Pameran Aeroangkasa dan Maritim Antarabangsa Langkawi terus diadakan di pulau Langawi pada 1 hingga 5 Disember 2009. LIMA 2009 ini adalah edisi ke-10. Syarikat HW Lima Sdn Bhd, hos segmen maritim sejak 1997, merupakan satu-satunya syarikat yang diberikan mandat untuk menganjurkan edisi LIMA 2009.

Lokasi
------

Lokasi ialah di Pusat Pameran Antarabangsa Mahsuri (MIEC). Pengarah Urusan HW Lima Ahmad Dzuhri Abdul Wahab menyatakan lokasi setempat ini memudahkan pengunjung untuk datang secara keseluruhan pameran maritim dan udara.

Tarikan
-------

Lebih 325 syarikat dari 25 negara mengambil bahagian. Sebanyak 96 buah kapal, termasuk kapal perang berlabuh di Awana Porto Malai

1. Kapal selam Malaysia, KD Tunku Abdul Rahman membuat penampilan pertama .
2. Angkatan Udara Republik Singapura (RSAF) juga pertama kali turut serta. RSAF membuat pertunjukkan helikopter AH-64D Apache Longbow dan jet pejuang F-16 Fighting Falcon, RSAF. Singapura memiliki Apache Longbow - helikopter tempur paling maju di dunia. Apache ini mempunyai radar AN/APG 78 yang dapat mengesan 200 serentak semasa peperangan. Misil Hellfire pada helikopter ini dapat memusnahkan sasaran dengan tepat, tanpa halangan cuaca. Pesawat pejuang F-16 pula dilengkapi dengan senjata tercanggih termasuk AIM-120 AMRAAM.
3. Pesawat pengebom B-52 Stratofortress Tentera Udara Amerika Syarikat yang pernah beroperasi mengebom Afghanistan dan Iraq.
4. Syarikat penerbangan Airbus Military membawa model kapal terbang Airbus A400M, A380 skala 1/20 , A350 XWB dan lain-lain. Setakat ini, Airbus mendapat 202 tempahan bagi A380 daripada 17 pelanggan termasuk Malaysia Airlines (MAS). A380 akan siap pada 2011.

LIMA diteruskan
---------------

Menteri Pertahanan Datuk Seri Dr Ahmad Zahid Hamidi mengumumkan bahawa LIMA 2011 akan diadakan walaupun ada gesaan ia ditamatkan sahaja. Anggota Dewan Undangan Negeri Kuah Dato' Ir Nawawi Ahmad menyatakan penduduk Langkawi gembira perancangan itu kerana ia memberi peluang ekonomi penduduk dan meningkatkan jumlah pelancong ke pulau itu. Rundingan dengan persatuan hotel, teksi, peniaga, penjaja dan feri perlu ditubuhkan bagi memastikan tidak berlaku kenaikan harga barang, makanan, penginapan dan pengangkutan bagi memastikan LIMA 2011 berjalan lancar.

Rujukan
-------

1. ↑  Tentera Udara Singapura Buat Penampilan Kali Pertama Di LIMA 2009
2. ↑  Selepas 20 Tahun, LIMA 2009 Terus Mencuri Tumpuan
3. ↑  Penduduk Langkawi Sambut Baik Lima Diteruskan
**Lans Koperal Rohaniza Roslan** merupakan saksi pendakwa ketujuh dalam kes pembunuhan berprofil tinggi yang membabitkan penganalisis politik dan pertahanan,Abdul Razak Abdullah Baginda serta dua orang anggota polis dari Unit Tindakan Khas yang mana salah seorang dari anggota polis itu,Cif Inspektor Azilah Hadri adalah kekasihnya. 

Wanita ini telah mula menganggotai pasukan polis pada tahun 1998. Dia juga mengatakan yang dia mula mengenali Azilah sejak 1998 dan hubungan mereka masih rapat sehingga kini.

Ketika hari kejadian iaitu pada 19 dan 20 Oktober, Rohaniza masih bekerja di Cawangan Kongsi Gelap, Maksiat dan Perjudian (D7) Ibu Pejabat Daerah(IPD) Petaling Jaya, Selangor sebelum ditukarkan ke Bahagian Pentadbiran (D1) Ibu Pejabat Polis Bukit Aman. 

Ketika malam kejadian, dia telah mengikut teman lelakinya ke rumah Razak Baginda dengan menaiki keretanya. Dia juga adalah satu-satunya wanita terakhir yang melihat Altantuya dibawa pergi oleh pemandu kereta Vitara yang bertopi hijau yang hanya dia kenali sebagai 'kawan Azilah'. Dia pernah ditahan reman berhubung kes ini bermula dari 1 November hingga 14 November 2006.

Dia menceritakan kepada mahkamah bahawa pada jam 1 pagi 20 Oktober 2006, dia telah sampai ke Putrajaya untuk menghantar Azilah yang katanya tujuan Azilah ke sana adalah atas urusan peribadi. 

  

Untuk maklumat lanjut, sila baca *Kes Pembunuhan ke atas Altantuya Shaariibuu.*

Lihat juga
----------

* Najib Razak kontroversi
Pigmen untuk dijual di pasar di Goa, India.
**Pigmen** atau **zat warna** ialah zat yang mengubah warna cahaya tampak sebagai akibat proses penyerapan selektif terhadap panjang gelombang pada kisaran tertentu. Pigmen tidak menghasilkan warna tertentu sehingga berbeza dari zat-zat pendar (*luminescence*). Molekul pigmen menyerap tenaga pada panjang gelombang tertentu sehingga memantulkan pajang gelombang tampak lainnya, sedangkan zat pendar memancarkan cahaya disebabkan tindak balas kimia tertentu. Nilai industri pigmen dianggarkan sebanyak kira-kira AS$30 bilion.

Dalam dunia percetakan, pigmen dibahagi kepada tiga pigmen dasar yang mampu meniru pigmen-pigmen lain jika dicampurkan dengan perkadaran tepat, iaitu pigmen sian, magenta, dan kuning. Sebagai tambahan, untuk mendapatkan kedalaman warna ditambahkan pigmen hitam. Tamsilnya untuk mendapatkan sensasi warna merah, dicampurkan pigmen magenta dan kuning dengan perkadaran tertentu.

Pigmen mengalami banyak apabila dihasilkan oleh organisma, dan banyak yang bernilai ekonomi. Pigmen yang dihasilkan oleh organisma dikategorikan sebagai pigmen hayati.

Rujukan
-------

1. ↑  Schonbrun, Zach (2018-04-18). "The Quest for the Next Billion-Dollar Color". *Bloomberg Businessweek* (dalam bahasa Inggeris). Dicapai pada 2018-05-02.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Perancis (data)
* Jerman
* Israel
* Amerika Syarikat
* Jepun
* Republik Czech
	+ 2

 |
**Pigmi Marmoset** (bahasa Inggeris: *Pygmy Marmoset*) ialah sejenis monyet yang berasal dari sudur hutan-hutan hujan Brazil Barat, Colombia Tenggara, Ecuador Timur, dan Peru Timur. Nama saintifiknya *Callithrix (Cebuella) pygmaea*.

Pigmi Marmoset merupakan monyet yang paling kecil, dengan panjang badannya hanya 14 -16 sentimeter (tidak termasuk ekornya yang 15-20 sm panjangnya), serta juga salah satu primat yang terkecil di dunia. Monyet jantan sekitar 140 gram (5 auns) beratnya, manakala berat betina hanya sebanyak 120 g (4.2 oz).

Walaupun namanya, Pigmi Marmoset adalah agak berbeza dengan marmoset-marmoset yang tipikal dalam genus *Callithrix*. Oleh itu, ia digolongkan dalam subgenus tersendiri yang dahulu diiktiraf sebagai ***Cebuella***. Terdapat dua subspesies Pigmi Marmoset, iaitu:

* *Callithrix (Cebuella) pygmaea pygmaea*
* *Callithrix (Cebuella) pygmaea niveiventris*.

Huraian biologi
---------------

Pigmi Marmoset mempunyai bulu yang kuning keperang-perangan, serta ekor bergelang yang sepanjang badannya. Kukunya disesuaikan khusus untuk memanjat pokok, satu ciri yang unik bagi spesies ini.

Pigmi Marmoset adalah omnivor dan makan buah, daun, serangga dan kekadang juga reptilia yang kecil. Bagaimanapun, kebanyakan dietnya terdiri daripada sap pokok. Sehingga dua pertiga masanya dihabiskan untuk menebuk kulit pokok supaya dapat memperoleh sap yang lekit. Ia mempunyai gigi kacip yang sangat khusus untuk kegiatan ini.

Disebabkan oleh saiznya yang kecil serta pergerakan yang tangkas dan pantas, Pigmi Marmoset tidak mudah dilihat di kawasan-kawasan liar. Dalam kurungan, monyet ini boleh hidup sehingga 11 tahun.

Rujukan
-------

* Groves, Colin (16 November 2005). Wilson, D. E. dan Reeder, D. M. (ed.) (penyunting). *Mammal Species of the World* (ed. ke-3). Percetakan Universiti Johns Hopkins. m/s. 132. ISBN 0-801-88221-4.CS1 maint: multiple names: editors list (link) CS1 maint: extra text: editors list (link)

Pautan luar
-----------

|  |  |
| --- | --- |
|  | **Wikispesies** mempunyai maklumat berkaitan dengan ***Pygmy Marmoset*** |

* Utusan 25 Ogos 2006/1 Syaaban 1427
* Video, gambar, dan maklumat mengenai Pigmi Marmoset
* Laman web *Primate Info Net*: Halaman fakta *Callithrix pygmaea*
* Anak kembar balar Pigmi Marmoset dilahirkan di Sweden
* Callicebus moloch
**Persatuan Pengeluaran Pesawat Komsomolsk-on-Amur** (KnAAPO), adalah sebuah firma yang berpangkalan di Komsomolsk-on-Amur, di Timur Jauh Rusia. Ia merupakan sebuah syarikat pengeluar pesawat terbesar di Rusia.

Ringkasan
---------

Syarikat ini kini mengeluarkan pesawat pejuang Su-27SM/SKM, Su-30MK2, Su-33 dan Su-27KUB. KnAAPO juga terlibat di dalam pembangunan pesawat komersial baru Sukhoi Superjet 100 dan akan mengeluarkan pesawat pejuang generasi ke-5 Rusia pada masa depan.

Pada tahun 1999 dan 2001, "Kesatuan Industri dan Usahawan Rusia" dan "Dewan Perdagangan dan Industri Republik Rusia" telah menganugerahkan anugerah "Usahawan Terbaik Rusia" kepada KnAAPO.

Syarikat ini adalah di antara perusahaan paling berjaya Khabarovsk Krai dan selama bertahun-tahun menjadi pembayar cukai terbesar di wilayah ini.

Pemegang saham KnAAPO (JSC) terdiri dari: 

* JSC "UAC" (25.5% dari jumlah saham)
* "Sukhoi Company" JSC (74,5% dari jumlah saham)
* KnAAPO (JSC) memiliki 5.42% saham di dalam Biro Rekabentuk Sukhoi (JSC)

Rujukan
-------

1. 1 2 3 4  "JSC "Komsomolsk-on Amur Aircraft Production Association named after Yu.Gagarin"". Diarkibkan daripada yang asal pada 2009-01-31. Dicapai pada 2009-09-24.
2. 1 2  "KNAAPO". Diarkibkan daripada yang asal pada 2009-02-02. Dicapai pada 2009-09-24.
3. ↑  Russia's next-generation warplane to make maiden flight in 2009
4. ↑  Komsomolsk-on-Amur Aircraft Manufacturing Association

Pautan luar
-----------

* The company's English website Diarkibkan 2009-02-02 di Wayback Machine
Tanah Rupert menunjukkan Kilang York
**Tanah Rupert** (bahasa Inggeris: ***Rupert's Land***code: en is deprecated ) atau "**Tanah Putera Rupert**" (bahasa Inggeris: ***Prince Rupert's Land***code: en is deprecated ) merupakan sebuah kawasan dalam jajahan British Amerika Utara meliputi lembangan saliran Teluk Hudson yang dimiliki syarikat piagam diraja Hudson's Bay Company selama 200 tahun iaitu bermula dari 1670 hingga 1870; namun terdapat juga banyaknya kumpulan orang asli yang tinggal di kawasan yang sama dan mempertikaikan kedaulatan mereka di kawasan tersebut.. Nama bagi kawasan ini diambil bersempena dengan nama Putera Rupert dari Rhine, iaitu anak saudara kepada Charles I dari England dan adalah gabenor pertama yang mentadbir syarikat Teluk Hudson.

Sebahagian besar kawasan ini kini merangkumi Kanada - termasuk semua provinsi Manitoba, sebahagian besar Saskatchewan, bahagian-bahagian selatan Alberta dan Nunavut serta bahagian utara Ontario dan Quebec; manakala sebahagian kecil lain kawasan ini kini termasuk dalam wilayah Amerika Syarikat termasuk seluruh Minnesota dan Dakota Utara serta sebahagian kecil Montana dan Dakota Selatan.

Rujukan
-------

### Sumber utama

* Grant, Cuthbert, ed. *The English River Book: A North West Company Journal and Account Book of 1786.* (Rupert's Land Record Society Series.) Harry W. Duckworth, ed. McGill-Queen's U. Press, 1990. 212 pp.

### Nota

### Bacaan lanjut

* Burley, Edith I. *Servants of the Honourable Company: Work, Discipline and Conflict in the Hudson's Bay Company, 1770-1870.* (1997). 319 pp.
* Davis, Richard Clarke (1988). *Rupert's Land A Cultural Tapestry*. Waterloo, ON, Canada: Wilfrid Laurier University Press. ISBN 0889209766. Unknown parameter `|coauthors=` ignored (`|author=` suggested) (bantuan)
* Gillespie, Greg (2007). *Hunting for Empire Narrative of Sport in Rupert's Land, 1840-70*. Vancouver, BC, Canada: UBC Press. ISBN 9780774813549.
* Hudson's Bay Company. *An Ordinance for the More Effectual Administration of Justice, In the Colony of Rupertsland*. London: J. Brettell.
* Stubbs, Roy St. George (1967). *Four Recorders of Rupert's Land; A Brief Survey of the Hudson's Bay Company Courts of Rupert's Land*. Winnipeg, MB, Canada: Peguis Publishers.
* Tucker, S. (1851). *The Rainbow in the North A Short Account of the First Establishment of Christianity in Rupert's Land*. London: J. Nisbet and Co.
**Kumpulan Fan Club** merupakan kumpulan penyanyi dari New Zealand yang juga dianggotai oleh Aishah. Album nyanyian Aishah bersama Fan Club iaitu Sensation telah menaikkan namanya sebagai penyanyi wanita pertama Malaysia yang berjaya ke peringkat antarabangsa. 

Aishah & The Fan Club mempunyai dua buah album yang dihasilkan sekitar lewat 1980-an, yang berjudul Sensation dan Respect The Beat. Antara lain lagu-lagu yang mendapat perhatian menerusi kedua-dua album ini ialah Sensation, Call Me, Paradise dan beberapa buah lagi. 

Sayangnya, selepas penghasilan Respect The Beat pada tahun 1989, Aishah tidak lagi menghasilkan album bersama The Fan Club. Sebaliknya penyanyi yang mempunyai kekuatan vokal luar biasa ini kembali ke tanahair dan mengukir nama sebagai penyanyi tempatan yang cukup berjaya dengan lagu-lagu Melayunya.

Album
-----

* Sensation (1988)
* Respect The Beat (1989)

Lagu
----

1. Sensation
2. Don’t Let Me Fall Alone - pernah menduduki tangga kedua di carta Billboard 100 pada 1989
Undang-undang syariah atau Islam dilaksanakan separuh dalam sistem undang-undang Filipina dan hanya dapat dikenakan kepada orang Islam. Mahkamah syariah di negara tersebut di bawah penyeliaan Mahkamah Agung Filipina.

Mahkamah syariah di Filipina mempunyai kuasa ke atas Bangsamoro yang majoritinya orang Islam serta bahagian lain Mindanao di luar wilayah autonomi tersebut.

Latar belakang
--------------

Sistem mahkamah syariah di Filipina ialah hasal daripada Dekri Presiden 1083 yang dikeluarkan oleh Presiden pada masa itu Ferdinand Marcos pada 7 Februari 1977, yang dikenali sebagai Kod Undang-undang Peribadi Orang Islam atas nasihat Suruhanjaya Penyepaduan Kebangsaan yang kini dibubar.
Mahkamah syariah di bawah penyeliaan pentadbiran Mahkamah Agung Filipina. Syariah di negara tersebut hanya menangani dengan hukum adat dan peribadi orang Islam dan tidak memasukkan undang-undang jenayah.

Akta Republik 6734, yang merupakan Undang-undang Organik Wilayah Autonomi Islam Mindanao mengiktiraf dua mahkamah daerah di bawah wilayah autonomi yang kini dibubar dan juga menyediakan untuk penubuhan sebuah Mahkamah Rayuan Syariah, walau bagaimanpun mahkamah tersebut tidak pernah didirikan.

Undang-undang Organik yang berkhidmat sebagai asas Wilayah Autonomi Bangsamoro Islam Mindanao menyediakan pembentukan Mahkamah Tinggi Syariah bagi wilayah tersebut.

Rujukan
-------

1. ↑  Maulana, Nash. "Sharia equality pushed". Manila Standard. Dicapai pada 29 April 2019.
2. ↑  "Courts for Muslims: A Primer on Philippine Shari'a Courts" (PDF). Asian Institute of Journalism and Communication. Dicapai pada 29 April 2019.
3. ↑  Banagudos, Rey-Luis (25 November 2018). "Shariah courts render 'quick action' on Muslims' disputes". Philippine News Agency. Dicapai pada 29 April 2019.
4. ↑  San Juan, Joel. "Sharia courts: Then and now". *BusinessMirror*. Dicapai pada 29 April 2019.
5. ↑  Cepeda, Maria (12 July 2018). "Bicam approves creation of Shari'ah High Court in Bangsamoro". *Rappler*. Dicapai pada 29 April 2019.
"Ranhill" dilencongkan di sini.

**Ranhill Holdings Berhad** (MYX: 5272) ialah konglomerat Malaysia yang mempunyai kepentingan dalam sektor alam sekitar dan kuasa. Dalam sektor alam sekitar, ia menyediakan perkhidmatan bekalan air, mengendalikan loji rawatan air dan air, dan menyediakan perkhidmatan khusus dalam pengurusan dan pengoptimuman aset utiliti air. Dalam sektor kuasa, ia membangun, memiliki dan mengendalikan aset penjanaan kuasa. Operasi dan perkhidmatannya adalah terutamanya di Malaysia, dan operasi antarabangsanya berpusat di pasaran Asia seperti China, Thailand dan Asia Tenggara.

Di dalam perniagaan alam sekitar, Ranhill telah diberikan lesen eksklusif oleh Menteri Tenaga, Teknologi Hijau dan Air, Malaysia untuk menyediakan perkhidmatan bekalan air kepada pelanggan akhir di seluruh Negeri Johor, negeri kedua paling ramai penduduknya di Malaysia, dengan penduduk lebih kurang 3.5 juta orang. Di luar Malaysia, ia mengendalikan aset konsesi air berdasarkan BOT, BTO dan TOT di China yang terdiri daripada 8 loji rawatan air kumbahan dengan kapasiti dari 5.0 MLD hingga 80.0 MLD dan loji penambakan 30.0 MLD. Di Thailand, Ranhill mempunyai 4 loji rawatan air minum dengan kapasiti dari 10.5 MLD hingga 15.0 MLD, 4 loji rawatan air kumbahan dengan kapasiti dari 1.5 MLD hingga 24.0 MLD dan 10.0 MLD loji penambakan. Di samping itu, melalui usahasamanya, Yichun Pinang, Ranhill juga mengendalikan loji rawatan air minum di Yichun Cit, China dengan kapasiti rawatan 50.0 MLD. 

Dalam perniagaan kuasa, Ranhill memiliki dan mengendalikan dua kilang kuasa 190 MW CCGT di Sabah, Malaysia melalui anak-anak syarikatnya, RPI dan RPII, berdasarkan asas BOO dan BOT, menjana 380 MW tenaga elektrik untuk tempoh 21 tahun, bermula pada 25 Oktober 2008 dan pada 22 April 2011 berkenaan dengan RPII. Ia menyediakan perkhidmatan O & M ke RPI dan RPII dengan RPOM dan RPOMII.

Rujukan
-------

1. ↑  Ranhill focuses on core business for its future growth *New Straits Times* (8 Mei 2018). Dicapai pada 8 Mei 2018.
2. ↑  Stock With Momentum: Ranhill Holdings The Edge Markets (4 Oktober 2018). Dicapai pada 27 Februari 2019.

Pautan luar
-----------

* Laman web rasmi
Selitan CRT warna: **1.** Pistol elektron **2.** Pancaran elektron **3.** Gegelung fokus **4.** Gegelung pemesongan **5.** Sambungan anod **6.** Tapisan untuk memisahkan pancaran untuk bahagian-bahagian merah, hijau dan biru pada imej paparan **7.** Lapisan fosfor berzon merah, hijau dan biru **8.** Sisi dalam layar bersalut fosfor
Pemandangan CRT warna tapisan bayang yang dibesarkan.
Pemandandang CRT warna jerejak lubang yang dibesarkan.
**Tiub sinar katod** (bahasa Inggeris: ***cathode ray tube***code: en is deprecated , **CRT**) ialah sejenis selubung kaca bervakum yang mengandungi pistol elektron (sumber elektron) dan skrin pendarfluor, biasanya serta kaedah dalaman atau luaran untuk memecutkan dan memesongkan elektron. Apabila elektron-elektron terkena skrin pendarfluor, maka terhasilnya cahaya.

Pancaran elektron dipesongkan dan dimodulatkan agar memaparkan imej pada skrin. Imej ini boleh berbentuk bentuk gelombang elektrik (osiloskop), gambar (televisyen, monitor komputer), gema pesawat yang dikesan radar, dsb. Satu pancaran elektron boleh diproses agar memaparkan gambar bergerak dalam warna semulajadinya.

Janaan imej pada CRT dengan memesongkan pancaran elektron memerlukan penggunaan selubung kaca bervakum yang besar, dalam, berat, dan agak rapuh (maka diberi jolokan "Fishbowl"). Perkembangan teknologi imejan tanpa kelemahan-kelemahan ini menyebabkan paparan CRT makin hari makin diganti oleh paparan plasma leper, paparan hablur cecair, DLP, paparan OLED, dan teknologi-teknologi lain.

Paparan CRT biasanya berbentuk cembung, tetapi wujudnya CRT leper yang digunakan oleh Sony dalam siri Watchman (FD-210 diperkenalkan pada tahun 1982). Salah satu model CRT leper terakhir adalah FD-10A. Sistem CRT dalam unit-unit ini berbentuk leper dengan pistol elektron terletak lebih kurang pada sudut tepat di bawah permukaan paparan, maka memerlukan elektronik canggih untuk menghasilkan gambar tanpa herotan yang bebas daripada kesan-kesan seperti *keystoning*.

Rujukan
-------

1. ↑
2. ↑

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Tiub sinar katod*** |

* The Cathode Ray Tube site
* PCTechGuide: Cathode Ray Tubes Diarkibkan 2011-01-14 di Wayback Machine
* CRTs at the Virtual Valve Museum Diarkibkan 2011-10-10 di Wayback Machine
* Samuel M. Goldwasser TV and Monitor CRT (Picture Tube) Information

| * l
* b
* s
Teknologi paparan |
| --- |
| Video | CRT · Pemprosesan cahaya digital · Pemancaran medan · Laser TV · Diod pemancar cahaya (organik)LCD · Plasma · SED · Pendarfluor vakum · Projektor video |
| Bukan video | Kertas elektronik · Flip-dot · Split-flap |
| Paparan 3D | Stereoskopi · Autostereoskopi · Volumetrik · Pancaran laser |
| Media pegun | Hologram · Projektor filem · Tanda neon · Projektor slaid |
Sebuah lantai yang dilitupi jubin.
**Lantai** ialah bahagian bawah sebuah bilik atau kenderaan. Sebuah lantai boleh terdiri daripada tanah ke lantai berlapis dengan teknologi tinggi. Sebuah lantai boleh diperbuat daripada batuan, kayu, logam atau apa-apa sahaja yang boleh menahan beban yang dijangka.

Lantai boleh memiliki pelbagai jenis seperti lantai tinggi, di mana sebuah lantai dibina di atas sebuah lagi lantai atau balkoni, lantai yang dibina dari dinding. Sebuah lantai boleh dibina dengan tujuan-tujuan tertentu seperti lantai terapung yang digunakan bagi tujuan pemendapan bunyi atau getaran.

Sebuah lantai boleh dibina di atas rasuk atau gelegar.

Rujukan
-------

1. ↑  Anderson, L. O. (April 2002). *Wood Frame House Construction* (dalam bahasa Inggeris). The Minerva Group, Inc. ISBN 9780894991677.

Pautan luar
-----------

* Kategori berkenaan Lantai di Wikimedia Commons
* Takrifan kamus *lantai* di Wikikamus

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Perancis (data)
* Jerman
* Israel
* Amerika Syarikat
* Jepun
* Republik Czech

 |
**Rajiv Ouseph** (lahir 30 Ogos 1986 di Hounslow, London) merupakan seorang pemain badminton lelaki dari England. Beliau merupakan keturunan orang India. Beliau telah lahir dan membesar di London dan belajar berkaitan media dan komunikasi di Universiti Loughborough.

Kerjaya
-------

Rajiv merupakan pemain nombor 1 di England dan beliau mememangi empat kali kejohanan senior anjuran negara itu dalam Kejohanan Badminton Kebangsaan England pada tahun 2008, 2009, 2010 dan 2011. Beliau menjadi pemain pertama memenangi empat kali kejohanan itu sejak Derren Hall (1988-1991). Pada 2009, beliau memenangi Terbuka Kanada, Le Volant d'Or de Toulouse, Terbuka Scotland, Terbuka Ireland dan European Circuit Finals 2009. Beliau juga pernah memenagi Kejohanan Badminton Junior Eropah pada tahun 2005, Ouseph menjadi orang Inggeris pertama memenangi kejohanan itu sejak 20 tahun yang lalu. Ouseph mencapai tahap terbaik beliau apabila beliau menduduki kedudukan dunia ke-18 pada Julai 2010 selepas memenangi Terbuka AS dalam perseorangan lelaki. Kemudian, beliau memenangi pingat perak dalam Sukan Komanwel 2010 selepas tewas kepada Lee Chong Wei. 

Beliau memenangi kejohanan senior pertama beliau dalam Piala Thomas ketika beliau berumur 19 tahun. Beliau juga menyertai pasukan England dalam Piala Sudirman di mana beliau pemain paling muda dalam pasukan England. Rajiv mengambil bahagian dalam perseorangan pertama dalam kelayakan Piala Thomas 2010 yang diadakan di Poland pada Februari 2010.

Pencapaian
----------

* 2005—Kejohanan Remaja Eropah, Johan
* 2005—Kejohanan Badminton England B19, Juara
* 2005—Kejohanan Remaja Jerman, Juara
* 2007—Kejohanan Belanda, Naib juara
* 2008—Kejohanan Kebangsaan England 2008, Johan
* 2008—Kejohanan Scotland, Johan
* 2008-Kejohanan Ireland, Johan
* 2009—Kejohanan Kebangsaan England 2009, Johan
* 2009-Terbuka Kanada, Johan
* 2009—Le Volant d'Or de Toulouse, Johan
* 2009—European Circuit 2009, Johan
* 2010—Kejohanan Kebangsaan England 2010, Johan
* 2010—Terbuka A.S. Johan
* 2010—Sukan Komanwel 2010, Naib juara

Rujukan
-------

1. ↑  BWF World Ranking
**Kiub-V 7** yang telah dicampurkan
**Kiub-V 7** ialah Kiub Rubik berdimensi 7x7x7. Kiub tersebut terdiri daripada 1 teras dan 218 bahagian yang dicantumkan dengan teras, iaitu 8 bahagian bucu, 6 bahagian pusat tetap, 144 bahagian pusat luaran, 12 bahagian tepi utama dan 48 bahagian tepi luaran.

Kiub-V 7 dapat diselesaikan dengan cara yang sama seperti Kiub Rubik, asalkan bahagian-bahgian luaran berada dalam kedudukan yang betul dan bahagian-bahagian tepi telah dicantumkan.

Sejarah
-------

Kiub-V 7 dicipta oleh Panagiotis Verdes, seorang pencipta mainan teka-teki mekanik dari Yunani, dan dihasilkan oleh syarikatnya sendiri, Inovasi Verdes SA. Kiub-V 7 mendapat namanya daripada nama Panagiotis Verdes dan bentuk serta dimensi kiub tersebut. 

Tidak seperti Kiub-V 6, Kiub-V 7 berbentuk "bantal". Bentuk ini diperlukan untuk memastikan mekanisma dalam kiub tersebut bergerak dengan lancar.

Rekod dunia
-----------

Rekod dunia bagi masa penyelesaian terpantas dimiliki oleh Max Park dari Amerika Syarikat dengan masa 1 minit, 40.89 saat di pertandingan CubingUSA Kebangsaan 2019.[1]

Rekod dunia bagi purata masa daripada 3 penyelesaian terpantas juga dimiliki oleh Max Park dari Amerika Syarikat dengan purata masa 1 minit 50.10 saat di Kejohanan Dunia PKD 2019.[2]

Lihat juga
----------

Mainan teka-teki mekanik berkubus lain:

* Kiub Poket (2x2x2)
* Kiub Rubik (3x3x3)
* Dendam Rubik (4x4x4)
* Kiub Profesor (5x5x5)
* Kiub-V 6 (6x6x6)

Mainan teka-teki mekanik menggunakan mekanik berbeza yang lain:

* Segi empat-1
* Skewb
* Piraminks
* Megaminks

Nota
----

1. ↑
2. ↑
**Kiub-V 6** yang telah dicampurkan.
**Kiub-V 6** ialah Kiub Rubik berdimensi 6x6x6. Kiub tersebut terdiri daripada 1 teras dan 152 bahagian yang dicantumkan dengan teras, iaitu 8 bucu, 48 tepi dan 96 pusat.

Seperti Dendam Rubik, Kiub-V 6 tidak mempunyai bahagian pusat yang tetap; bahagian-bahagian pusat dibenarkan untuk menukar kedudukannya.

Kiub-V 6 dapat diselesaikan dengan cara yang sama seperti Kiub Rubik, asalkan semua bahagian tengah berada dalam kedudukan yang betul dan bahagian-bahagian tepi telah dicantumkan.

Sejarah
-------

Kiub-V 6 dicipta oleh Panagiotis Verdes, seorang pencipta mainan teka-teki mekanik dari Yunani, dan dihasilkan oleh syarikatnya sendiri, Inovasi Verdes SA. Kiub-V 6 mendapat namanya daripada nama Panagiotis Verdes dan bentuk serta dimensi kiub tersebut. Panagiotis Verdes juga menghasilkan Kiub-V 6b, sebuah versi Kiub-V 6 yang berbentuk "bantal", sama seperti Kiub-V 7.

Rekod dunia
-----------

Rekod dunia bagi masa penyelesaian terpantas dimiliki oleh Max Park dari Amerika Syarikat dengan masa 1 minit, 13.82 saat di pertandingan Kejohanan Asia PKD 2018.

Rekod dunia bagi purata masa daripada 3 penyelesaian terpantas juga dimiliki oleh Max Park dari Amerika Syarikat dengan purata masa 1 minit 17.10 saat juga di Kejohanan Asia PKD 2018.

Lihat juga
----------

Mainan teka-teki mekanik berkubus lain:

* Kiub Poket (2x2x2)
* Kiub Rubik (3x3x3)
* Dendam Rubik (4x4x4)
* Kiub Profesor (5x5x5)
* Kiub-V 7 (7x7x7)

Mainan teka-teki mekanik menggunakan mekanik berbeza yang lain:

* Segi empat-1
* Skewb
* Piraminks
* Megaminks

Nota
----



1. ↑
2. ↑
***Lactobacillus casei*** merupakan satu spesies dari genus *Lactobacillus* yang terdapat dalam usus dan mulut manusia. Sebagai penghasil asid laktik, ia didapati mampu menggalakkan pertumbuhan bakteria baik. Spesies lactobacillus ini mampu hidup pada banjaran pH dan suhu yang luas, serta melengkapkan pertumbuhan *L. acidophilus*, penghasil enzim amilase (enzim pencerna karbohidrat). Ia dikenali kerana mampu meperbaiki sistem pencernaan serta mengurangkan ketidakserasian laktosa dan masalah sembelit.

Aplikasi paling lazim bagi *L. casei* adalah dalam bidang industri, khususnya bagi pengeluaran produk tenusu. Walau bagaimanapun, sepasukan saintis dari Universiti Simón Bolívar di Caracas, Venezuela mendapati bahawa semasa penggunaan bakteria *Lactobacillus casei* dalam penapaian semulajadi kacang, kandungan sebatian di dalam kacang tersebut adalah lebih rendah, menyebabkan masalah kembung perut semasa pencernaan.

*Lactobacillus casei* secara lazimnya adalah spesies dominan bagi bakteria asid laktik bukan pemula (NSLAB) yang wujud semasa pemeraman keju Cheddar, dan, baru-baru ini, jujukan genom lengkap *L. casei* ATCC 334 sudah boleh didapati. *L. casei* juga adalah spesies dominan dalam buah zaitun hijau Sicily yang diperam secara semulajadi.

Satu minuman komersial yang mengandungi *L. casei* strain Shirota didapati dapat menghalang pertumbuhan *H. pylori* dalam tabung uji. Namun demikian, apabila minuman sama diambil oleh manusia dalam satu percubaan kecil, pembiakan *H. pylori* hanya berkurangan sedikit, dan trend tersebut tidak begitu ketara secara statistik. Sesetengah *L. casei* dianggap sebagai probiotik serta berkesan dalam mencegah penyakit patogenik perut dan usus. Menurut Pertubuhan Kesihatan Sedunia, sifat tersebut perlu didemonstrasikan pada setiap strain khusus — termasuklah kajian klinikal manusia — untuk disahihkan.

Antara probiotik *L.casei* yang didokumentasikan secara meluas ialah *L. casei* DN-114001, dan *L. casei* Shirota yang telah dikaji secara ekstensif serta boleh didapati secara meluas dalam makanan seperti Yakult.

Lihat juga
----------

* Yakult
* Probiotik

Rujukan
-------

1. ↑  Randazzo CL, Restuccia C, Romano AD, Caggia C (2004). "Lactobacillus casei, dominant species in naturally fermented Sicilian green olives". *Int. J. Food Microbiol*. **90** (1): 9–14. doi:10.1016/S0168-1605(03)00159-4. PMID 14672826. Unknown parameter `|month=` ignored (bantuan)CS1 maint: multiple names: authors list (link)
2. ↑  Cats A, Kuipers EJ, Bosschaert MA, Pot RG, Vandenbroucke-Grauls CM, Kusters JG (2003). "Effect of frequent consumption of a *Lactobacillus casei*-containing milk drink in *Helicobacter pylori*-colonized subjects". *Aliment. Pharmacol. Ther*. **17** (3): 429–35. doi:10.1046/j.1365-2036.2003.01452.x. PMID 12562457. Unknown parameter `|month=` ignored (bantuan)CS1 maint: multiple names: authors list (link)
3. ↑

Pautan luar
-----------

* Apa Itu Probiotik? Diarkibkan 2010-08-14 di Wayback Machine - penerangan mengenai probiotik dan bakteria *Lactobacilllus casei* strain Shirota di laman web rasmi Yakult Malaysia.
**Syariff Osman** adalah seorang Pemerintah di kawasan Teluk Marudu sebelum kedatangan British ke Sabah. Beliau adalah berdarah keturunan Syariff campuran Suluk-Bajau/Brunei. Beliau telah berkahwin dengan Puteri Sulu iaitu anak saudara Sultan Sulu Sultan Jamalul Alam bernama Dayang Cahaya. Salah seorang anak beliau yang terkenal ialah Syariff Merum. Syariff Osman ditempatkan oleh Sultan Sulu untuk memerintah dan memungut cukai di kawasan Teluk Marudu apabila kawasan ini diserahkan oleh Sultan Brunei kepada Sultan Sulu. 

Namun demikian, apabila Sabah dipajakkan kepada Kompeni British, Syarif Osman dan Datu Mat Salleh tidak lagi dibenarkan memungut cukai oleh British di kawasan masing-masing.Akibatnya mereka melancarkan penentangan melawan Penjajah British. Kompeni British melaporkan kepada Sultan Sulu dan mencanangkan kepada penduduk tempatan bahawa Syariff Osman adalah lanun dan perlu dihapuskan. Sesiapa yang membantunya dianggap pemberontak dan akan ditangkap.Sebenarnya Syariff Osman dan pengikutnya seringkali menyerang kapal-kapal dagang British dan Barat yang berlabuh di kawasan Teluk Marudu dan Kudat sehinggakan Pusat Pentadbiran Kompeni dipindahkan dari Kudat Ke Sandakan.

Pada penghujung penentangan Syariff Osman, beliau telah membina sebuah Kubu di Sungai Langkon-Bandau dan membeli meriam dari Brunei dengan bantuan sepupunya Syariff Masyhor di Sarawak. Meriam Keramat beliau dinamakan Mandi Darah dan ...? yang mana dipercayai Mandi Darah akan mengeluarkan darah dimuncungnya apabila ada musibah atau kekalahan dalam pertempuran. Salah satu Meriam ini telahpun dapat diambil oleh penduduk kampung dari sungai Langkon dan kini telah diserahkan kepada Muzium Negeri Sabah. Anehnya sewaktu ditemui meriam ini hanya boleh diangkat oleh 4 orang lelaki dewasa dan tidak boleh digerakkan atau diangkat oleh sebarang orang kecuali yang berdarah dan berketurunan Pejuang Marudu diera Syariff Osman. 

Satu lagi meriam Syariff Osman masih terbenam di sungai Langkon-Bandau di kawasan Kubu Syariff Osman. Meriam ini dipercayai ada legenda dan Penunggunya. Syariff Osman dipercayai mempunyai ilmu kebal dan tidak lut senjata atau peluru. Sewaktu pertemputan terakhir, Syariff Osman telah tercedera akibat tertembak di ketiaknya iaitu satu-satunya tempat kelemahan atau rahsia ilmu kebalnya. Pihak British gagal menemui mayatnya untuk digantung di khalayak ramai. Adalah dipercayai Syariff Osman telah meninggal dunia akibat kecederaan tersebut dan dimakamkan di kawasan kubunya seperti mana yang diwasiatkannya. Syariff Osman bersama lebih kurang 1000 orang pengikutnya gagal menandingi kekuatan Kompeni British dan tewas di Kota Marudu.

Kawasan makam Syariff Osman terletak lebih kurang 1.5 km dari kawasan Pusat Informasi Jati dan 500 meter dari Pejabat Perhutanan Wilayah Kudat.

Pautan luar
-----------

* LAPORAN LAWATAN KE PUSAT INFORMASI KOTA MARUDU]
**Taman Kanak-kanak Bps&K V** atau nama ringkasnya *TK Bps&K V*, merupakan sebuah Taman Kanak-kanak Swasta yang terletak di Jl. Bunga Rampah III No. 22, Jakarta Timur, Indonesia.

Taman Kanak-kanak Bps&K V memiliki kod NPSN 20111847. Pada 2010, TK Bps&K V memiliki 0 pelajar lelaki dan 0 pelajar perempuan, menjadikan jumlah keseluruhan murid seramai 0 orang. 2010

Sejarah
-------

Pencapaian
----------

Alamat
------

Taman Kanak-kanak Bps&K V
Jl. Bunga Rampah III No. 22,
Jakarta Timur, DKI Jakarta,
Indonesia
Telefon =
Fax =

Pautan luar
-----------

* Indonesia Laman di Kementerian Pendidikan Nasional, Republik Indonesia 2010 / 2011
* 

  


**Taman Kanak-kanak Bps&K V** atau nama ringkasnya *TK Bps&K V*, merupakan sebuah Taman Kanak-kanak Swasta yang terletak di Jl. Bunga Rampah III No. 22, Jakarta Timur, Indonesia.

Taman Kanak-kanak Bps&K V memiliki kod NPSN 20111847. Pada 2010, TK Bps&K V memiliki 0 pelajar lelaki dan 0 pelajar perempuan, menjadikan jumlah keseluruhan murid seramai 0 orang. 2010

Sejarah
-------

Pencapaian
----------

Alamat
------

Taman Kanak-kanak Bps&K V
Jl. Bunga Rampah III No. 22,
Jakarta Timur, DKI Jakarta,
Indonesia
Telefon =
Fax =

Pautan luar
-----------

* Indonesia Laman di Kementerian Pendidikan Nasional, Republik Indonesia 2010 / 2011
*
**Ladang Getah Semenyih** atau 'Semenyih Rubber Estate Ltd' terletak di Semenyih kira-kira 32 km di selatan Kuala Lumpur. Pengusaha British telah mengusahakan ladang ini dengan tanaman getah dan para pekerjanya dibawa dari Ceylon/Sri Langka, India.

Pada 1 September 1936, hasil kenaikan harga bijih timah dan merudumnya harga getah, sebahagian ladang ini akan digali bijih timah. Dalam mesyuarat di London, Mr H.F. Crosthwaite menjelaskan bahawa 70 ekar akan dilombong bagi mendapatkan bijih timah. Ladang getah seluas 80 ekar di Sungai Lalang Semenyih juga akan dilombong bijih timah. Kerja perlombongan akan dijalankan oleh syarikat Semenyih Tin Company Ltd. 

Aktiviti perlombongan ini tergendala seketika ekoran Perang Dunia Kedua dari 1941-1945 apabila tentera Jepun menjajah Tanah Melayu. Beberapa penduduk tempatan menjelaskan bahawa tentera Jepun berkayuh basikal dari arah Kuala Lumpur ke Seremban di selatan. Sebelum perang, seorang rakyat Jepun pernah membuka kedai basikal di Semenyih dan dikatakan menjadi perisik tentera Jepun. Kedai basikal tersebut masih ada sekarang ini di Semenyih iaitu kedai barangan elektrik Ban Soon Hin. Kedai basikal itu diambil alih oleh Ng Boon Hwa / Achun yang kini berusia 96 tahun.

Rujukan
-------

1. ↑  The Straits Times, 1 September 1936, hlm 7 'SEMENYIH RUBBER MEETING.[*pautan mati kekal*]
2. ↑  Temubual pada 2001
**Tenaga keupayaan** adalah satu kuantiti fizik skalar. Ia merupakan sejenis tenaga yang "tersimpan" dalam sesuatu objek, dan mungkin boleh digunakan.

Prinsip Keabadian Tenaga
------------------------

Mengikut Prinsip Keabadian, tenaga tidak boleh hilang atau musnah tetapi ia boleh bertukar kepada bentuk lain seperti tenaga kinetik atau haba.

Unit
----

Unit SI bagi tenaga keupayaan ialah joule, **J**.

Jenis tenaga keupayaan
----------------------

### Tenaga keupayaan graviti

**Tenaga Keupayaan Graviti** adalah tenaga yang tersimpan dalam suatu objek yang mempunyai altitud tertentu dan dalam keadaan rehat seperti batu di atas bukit.

Umumnya formula tenaga keupayaan graviti ialah:

{\displaystyle PE=mgh\,}
{\displaystyle PE} ialah Tenaga Keupayaan Graviti,
{\displaystyle \mathbf {m} } ialah jisim,
{\displaystyle \mathbf {h} \,} adalah altitud,
{\displaystyle g\,} ialah pecutan graviti.
Apabila sesuatu objek jatuh, daya graviti bertindak ke atas objek itu pada jarak yang sama dengan altitud objek itu ketika ia dalam keadaan rehat. Maka daya graviti melakukan kerja ke atas batu itu. Dari formula kerja:

{\displaystyle W=Fs\,}
dimana daya, {\displaystyle {\vec {F}}} adalah berat objek itu iaitu {\displaystyle {\vec {w}}}. Dan {\displaystyle h\_{1}\,} adalah altitud permulaan dan {\displaystyle h\_{2}\,} altitud akhir.
Maka:

{\displaystyle W\_{g}=w(h\_{1}-h\_{2})\,}
{\displaystyle W\_{g}=mgh\_{1}-mgh\_{2}\,}
dimana:

{\displaystyle U\_{1}=mgh\_{1}\,} adalah tenaga keupayaan mula dan
{\displaystyle U\_{2}=mgh\_{2}\,} adalah tenaga keupayaan akhir.
Maka

{\displaystyle W\_{g}=U\_{1}-U\_{2}=-(U\_{2}-U\_{1})=-\Delta U\,}
#### Keabadian tenaga mekanik (daya graviti sahaja)

Apabila sesuatu objek jatuh **tanpa pengaruh daya lain** (seperti geseran udara,) maka kerja yang dilakukan oleh graviti ialah:

{\displaystyle W\_{k}=W\_{g}=K\_{2}-K\_{1}=\Delta K=-(U\_{2}-U\_{1})=-\Delta U\,}
Dimana 

{\displaystyle K\_{1}\,} ialah tenaga kinetik sebelum
{\displaystyle K\_{2}\,} ialah tenaga kinetik selepas
### Tenaga keupayaan kenyal

**Tenaga Keupayaan Kenyal** ialah

{\displaystyle U\_{e}={1 \over 2}kx^{2}}
dimana

{\displaystyle k\,} ialah pemalar spring
{\displaystyle x\,} ialah jarak spring dimampatkan dari kestabilan
Maka kerja yang dilakukan ialah

{\displaystyle W\_{e}={1 \over 2}kx\_{1}^{2}-{1 \over 2}kx\_{2}^{2}=-(U\_{2}-U\_{1})=-\Delta U\,}
### Tenaga keupayaan elektrik

Lihat juga
----------

* Kerja
* Kuasa
* Daya
**Tenaga kerja** ialah kumpulan buruh dalam penggajian. Istilah ini umumnya digunakan untuk memerikan mereka yang bekerja untuk sebuah syarikat atau industri, tetapi kadang-kadang ia juga digunakan untuk kawasan geografi seperti bandar raya, negara, negeri, dan sebagainya. Istilah "tenaga kerja" secara umumnya tidak merangkumi majikan atau pengurusan. Ia juga boleh merangkumi kesemua mereka yang sedia untuk bekerja. 

Pekerja boleh menjadi anggota kesatuan sekerja, dengan kesatuan itu menjalani perundingan tentang gaji dan keadaan bekerja. Jika keresahan buruh berlaku, kesatuan sekerja memainkan peranan penyelarasan untuk mengatur undi tenaga kerja dan mengambil tindakan mogok.

Faedah keanggotaan
------------------

Faedah yang datang dengan menjadi seorang anggota tenaga kerja dikatakan termasuk:

* kebebasan kewangan
* perasaan kebergunaan
* keyakinan diri
* penghormatan daripada warganegara sesama.

Namun, kesemua itu tidak semestinya datang secara langsung daripada menjadi seorang anggota tenaga kerja. Keadaan kewangan seseorang biasanya bergantung kepada majikan, pelanggan, upah, dan inflasi. Tambahan lagi, seseorang masih dapat berasa berguna tanpa menjadi seorang anggota tenaga kerja.

Lihat juga
----------

* Tenaga buruh

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Tenaga pereputan** ialah tenaga yang dilepaskan melalui pereputan radioaktif. Pereputan radioaktif ialah proses di mana nukleus atom yang tidak stabil kehilangan tenaga dengan memancarkan zarah mengion dan radiasi. Pereputan atau kehilangan tenaga ini menyebabkan satu atom, dinamakan nuklid "ibu", bertukar kepada atom jenis lain yang dinamakan nuklid "anak".

Pengiraan pereputan
-------------------

Perbezaan tenaga bahan penindak balas biasanya ditulis sebagai *Q*:

{\displaystyle Q=({\text{Tenaga kinetik}})\_{\text{akhir}}-({\text{Tenaga kinetik}})\_{\text{awal}}\,\!}

{\displaystyle Q=(({\text{Jisim rehat}})\_{\text{awal}}\times c^{2})-(({\text{Jisim rehat}})\_{\text{akhir}}\times c^{2})\,\!}

Tenaga pereputan biasanya ditulis dalam unit **MeV** (juta elektronvolt) atau **KeV** (ribu elektronvolt).

Jenis-jenis pereputan radioaktif termasuklah:

* sinar gama
* pereputan beta (tenaga pereputan dibahagikan antara elektron yang dipancarkan dan neutrino yang dipancarkan pada masa yang sama)
* pereputan alfa

Tenaga pereputan ialah perbezaan jisim *dm* antara atom dan zarah ibu dan anak. Ia bersamaan dengan tenaga radiasi *E*. Jika *A* ialah aktiviti radioaktif, seperti bilangan atom yang bertukar dalam masa tertentu, *M* pula adalah jisim molarnya, jadi tenaga radiasi *W* ialah:
{\displaystyle W=dm\times \left({\frac {A}{M}}\right)\,\!}
atau
{\displaystyle W=E\times \left({\frac {A}{M}}\right)\,\!}

Rujukan
-------

* Keradioaktifan Radiasi Radionuklid oleh Joseph Magill dan Jean Galy, Springer Verlag, 2005

Pautan luar
-----------

* Tenaga pereputan Diarkibkan 2012-09-04 di Wayback Machine di Universiti Waterloo

|  |  |
| --- | --- |
| Ikon tunas | Rencana berkaitan fizik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Kon angin 
Peta kuasa angin yang ada bagi Amerika Syarikat.
**Tenaga angin** adalah tenaga kinetik udara yang bergerak. Jumlah tenaga angin yang bertiup dari kawasan A bayangan pada sesuatu masa t adalah:

E = A. v. t. ρ. ½ v2,

di mana v merupakan pecutan angin dan ρ merupakan kepadatan udara. Formula dibentangkan secara berstruktur dalam 2 bahagian: (A. v. t) merupakan isipadu udara bergerak merentasi A, yang dianggap pada sudut tepat kepada kelajuan udara; (ρ. ½ v2) merupakan tenaga kinetik udara yang bergerak bagi setiap unit isipadu.

Jumlah keseluruhan kuasa angin adalah:

P = E / t = A. ρ. ½ v3

Kuasa angin dengan itu **berkadar** dengan **kuasa ketiga** bagi kelajuan angin.

Sejarah kegunaan oleh manusia
-----------------------------

Angin telah digunakan selama beribu tahun sebagai sumber tenaga. Pelayar menggunakan layar bagi menggunakan kuasa angin bagi menggerakkan kapal mereka, dan cuaca dengan itu memiliki kesan sejarah penting, sebagai contoh, Armada Sepanyol dikalahkan dengan bantuan cuaca ribut sekeliling Kepulauan British. Belanda terkenal dengan penggunaan kincir angin dengan empat kain layar. Ia digunakan bagi mengeringkan tanah yang membentuk tanah pertanian. Di United Kingdom, penduduk Norfolk meminjam kepakaran Belanda untuk melakukan perkara yang sama, meninggalkan ciri-ciri menonjol di permukaan tanah rendah rata.

Tenaga elektrik
---------------

Laman utama: Kuasa angin, turbin angin, dan tenaga elektrik
### Kuasa teori dihasilkan oleh turbin angin

Kuasa angin keseluruhan yang boleh dihasilkan hanya apabila kelajuan udara yang telah digunakan berkurangan menjadi sifar. Bagi turbin angin realistik ini adalah mustahil, kerana udara yang diguna juga perlu meninggalkan turbin. Kaitan antara pecutan udara masuk dan keluar juga perlu diambil kira. Dengan menggunakan konsep tiub aliran, maksima pengeluaran kuasa angin oleh turbin angin adalah 59% dari jumlah keseluruhan kuasa tenaga secara theori (lihat: Betz' law).

### Kuasa turbin angin praktikal

Kelemahan lanjut seperti geseran kipas rotor dan seretan, kehilangan kotak gear, kehilangan semasa generator dan konverter, mengurangkan kuasa dihasillan oleh turbin angin. Kaitan asas bahawa kuasa turbin adalah (anggaran) berkadar sekata dengan satu pertiga kuasa pecutan masih kekal.

Rujukan
-------

1. ↑  The Physics of Wind Turbines Kira Grogg Carleton College, 2005, m/s. 8

Lihat juga
----------

* Kuasa angin

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Tenaga angin*** |

* Diarkibkan 2011-03-19 di Wayback Machine - Wind Energy Resource Atlas of the United States
* Wind Energy Tutorial

Templat:Application of wind energy
***The Treasure of the Sierra Madre*** (bahasa Melayu harafiah ***Harta Karun Sierra Madre*** ) ialah sebuah filem berbahasa Inggeris yang mula ditayangkan pada tahun 1948. 

Filem The Treasure of the Sierra Madre ini telah dihasilkan di bawah arahan pengarah John Huston.

***Filem The Treasure of the Sierra Madre*** merupakan sebuah filem Hitam-Putih yang dikeluarkan di Amerika Syarikat pada tahun 1948. Ia diarah oleh John Huston dan merupakan filem dalam genre Adventure-Drama-Koboi. 

Filem The Treasure of the Sierra Madre mempunyai tempoh tayangan sepanjang 124 minit.

Pelakon
-------

Filem ini turut disertai oleh beberapa orang pelakon terkenal, antaranya adalah Humphrey Bogart, Walter Huston, Tim Holt

Ringkasan
---------

Fred Dobbs dan Bob Curtin, dua orang Amerika yang mencari pekerjaan di Mexico, meyakinkan seorang pencari galian tua untuk membantu mereka melombong emas di Pergunungan Sierra Madre.

Rujukan
-------

Bibliografi
* Baxter, John (1997). *Stanley Kubrick: A Biography*. HarperCollins. ISBN 978-0-00-638445-8.CS1 maint: ref=harv (link)

Pautan luar
-----------

* The Treasure of the Sierra Madre

|  |  |
| --- | --- |
|  | Wikimedia Commons mempunyai media berkaitan ***The Treasure of the Sierra Madre (filem)*** |


|  |  |
| --- | --- |
|  | Wikiquote mempunyai koleksi petikan mengenai: ***The Treasure of the Sierra Madre (filem)*** |

* *The Treasure of the Sierra Madre*  di Pangkalan Data Filem Internet (IMDb)
* *The Treasure of the Sierra Madre* di Rotten Tomatoes
* *The Treasure of the Sierra Madre* di TCM Movie Database
* (Inggeris) *The Treasure of Sierra Madre* di AllMovie
* Literature on The Treasure of the Sierra Madre
* *The Treasure of the Sierra Madre* on Lux Radio Theater: April 18, 1949
*Circus aeruginosus*
**Burung Lang Kepala Putih** merupakan sejenis burung pemangsa yang boleh didapati di hampir semua tempat di dunia kecuali di benua Amerika. Nama sainsnya ialah *Circus aeruginosus*.

Ciri-ciri
---------

Burung Lang Kepala Putih ialah haiwan yang tergolong dalam golongan benda hidup bertulang belakang (vertebrata). Burung Lang Kepala Putih ialah haiwan berdarah panas, mempunyai sayap dan badan yang dilitupi bulu pelepah. Paruh Burung Lang Kepala Putih tidak bergigi.

Pembiakan
---------

Burung Lang Kepala Putih membiak dengan bertelur. Telur Burung Lang Kepala Putih bercangkerang keras.

Perlindungan
------------

Burung Lang Kepala Putih merupakan burung yang dilindungi di bawah Akta Perlindungan Hidupan Liar Malaysia.

Rujukan
-------

 1. ↑  ©Hak Cipta Terpelihara 2008 - 2012 Dewan Bahasa dan Pustaka.
2. ↑  "Protection of Wild Life Act 1972" (PDF). Diarkibkan daripada yang asal (PDF) pada 2014-02-21. Dicapai pada 2012-06-23.

Pautan luar
-----------

* Carian Google.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |